Достук (Баткен району)

Достук — Кыргызстандын Баткен облусунун Баткен районундагы айыл. Кара-Бак айыл аймагынын курамына кирет.

ААББТ коду — 41705214823030Кыргыз Республикасынын администрациялык-аймактык жана аймактык бирдиктердин объектилерин белгилөө тутумунун мамлекеттик классификатору.
 Географиясы 
Айыл — облустун борбордук бөлүгүндө, Тажикстан менен мамлекеттик чек арага жакын, Исфара дарыясынын оң жээгинде, облустун жана райондун административдик борбору Баткен шаарынан батыш тарапка болжол менен 16 чакырым (түз сызык боюнча) аралыкта жайгашкан. Тажикстандын Чарбак () айылы менен чектеш. Абсолюттук бийиктиги — деңиз деңгээлинен 948 метр.
 Тарыхы жана инфратүзүмү 
Айыл Кыргызстан менен Тажикстандын чек арасында жайгашкан жана бул жерде Кыргызстандын чек ара базасы бар. “Достук” айылы бир нече жолу эки мамлекеттин ортосундагы чек ара чатактарынын очогуна айланган. Тактап айтканда, конуш 2021-жылдын апрель жана 2022-жылдын сентябрда аткылоодон жапа чеккен.Акыры чек-арадагы жаңжалда Кыргызстандын Мамлекеттик чек ара кызматы Тажикстандын аскерлери чек араны бузуп кирип Достук айылындагы мектепти басып алганын кабарлаган.

Согуштук аракеттер аяктагандан кийин айылдын башкы планы иштелип чыгып, бир катар турак жайларда оңдоо иштери жүргүзүлгөн.Жаңжал учурунда жергиликтүү мектептин имараты күйүп кетип, 2023-окуу жылы мектеп директорунун үйүндө башталган. Жаңжалга чейин мектепте 42 бала окуса, жаңжалдан кийин 21 гана окуучу калган.

Ошондой эле айылда 2020-жылы капиталдык оңдоодон кийин бала бакча пайдаланууга берилген. Ишти кореялык уюм каржылап 24 миң доллар, жергиликтүү бюджеттен 276 миң сом, ошондой эле жергиликтүү тургундар тарабынан 26 миң сом чогултулган.

2025-жылы 13-мартта Кыргызстан менен Тажикстандын ортосунда чек араны демаркациялоо келишимине кол коюлуп, ага ылайык Достук айылы Тажикстанга өткөрүлүп берилген. Улуттук коопсуздук мамлекеттик комитетинин төрөгасы Камчыбек Ташиевдин билдирүүсүндө, Достук айылы эң алыскы айыл болгондуктан Кыргызстан үчүн эч кандай стратегиялык жана экономикалык мааниге ээ болгон эмес.

Достук айылын өткөрүп берип, ордуна Кыргызстан айылдын өзүнүн аянтына туура келген 91 га жерди, ошондой эле учурдагы инфратүзүм үчүн компенсация катары кошумча 30 га жер алганКыргыз бийлиги айыл тургундарынын макулдугун алып, Суу-Башы айыл аймагынын Бужум айылында жайгашкан жана Баткен шаарына жакын Чет-Булак конушуна, Достук айылынын калкын көчүрүү чечимин кабыл алган. Келишимдин негизинде кыргыз бийлиги ар бир үй ээсине беш сотыхтан 71 үй курууну милдеттенген. 2025-жылдын октябрь айында Достук айылынын тургундары Жаңы-Достук айылына көчүп өтүшкөн.

 Калкы 
Кыргыз Республикасынын Улуттук статистикалык комитетинин маалыматы боюнча 2024-жылдын башына карата айылдын калкынын саны 389 адамды түзгөн.

 жылы  2009  2014  2015 2020  202120232024 адам.   328 391   398    431  406  385  389

 Булактар 

Категория:Кара-Бак айыл аймагы
Категория:Айылдар